Ďateľ prostredný

Ďateľ prostredný alebo staršie zriedkavo ďatel strakatý prostredný [podľa staršieho pravopisu sa písalo ďatel..., t. j. s tvrdým l, porov. napr. PSP 1940] (lat. Dendrocoptes medius, Dendrocopus medius, Dendrocopos medius, Leiopicus medius, Picoides medius, Picus medius) je druh z čeľade ďatľovité. Obýva západnú palearktickú oblasť, na juh až po južné Turecko, severný Irak a Irán. Na Slovensku je stály, hniezdenie bolo dokázané alebo pravdepodobné v 63 % mapovacích kvadrátov a podobne i cez zimu bol zistený v 64,80 % mapovacích kvadrátov. Podľa Medzinárodnej únie na ochranu prírody a prírodných zdrojov ďateľ prostredný patrí medzi najmenej ohrozené druhy, trend celkovej populácie je stúpajúci, stavy v Európe sú z pohľadu dlhodobého trendu v rokoch 19892013 stabilné, z pohľadu krátkodobého trendu v rokoch 20002012 stúpajúce.

Opis  
Ďateľ prostredný meria 20 –  s rozpätím krídel 33 –  a váži okolo 55 g.. Je to vták o niečo menší ako ďateľ veľký, na rozdiel od ktorého majú samec, samica aj mláďatá celé temeno červené, oproti lícam nejasne ohraničené, spodné chvostové krovky sú svetloružové a nie sú ostro ohraničené oproti bielemu bruchu. Na spodku tela sa objavujú ojedinelé čierné pozdĺžne prúžky (najmä u mláďat). Zobák je slabší.

Hlas a inštrumentálne zvuky 

Hlas je jemne znejúci „kyk“ alebo „djyk“, na jar drsný, kvákavý 6 až 9 slabičný rad „gee“ alebo „kvää“. Zriedka bubnuje.

Rozšírenie 
Typický druh európskych listnatých lesov. Mimo Európy hniezdi na severe Turecka, Iránu a Iraku.

Výskyt a stav na Slovensku 
Obýva lužné lesy veľkých riek, dubové lesy nížin, pahorkatín a južne orientovaných svahov pohorí v celej južnej polovici Slovenska do 700 – . Na severnom Slovensku je zriedkavým druhom. Ďateľ prostredný je stály vták, v mimohniezdnom období ho možno nájsť aj v miešaných a ihličnatých lesoch (do ) a v záhradách.

Odhadovaný počet hniezdiacich párov je 2 500 – 4 000, zimujúcich jedincov 6 000 – 10 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status na Slovensku v roku 1995 R – vzácne. V roku 1998 žiadny. V roku 2001 žiadny. V roku 2014 LC – menej dotknutý. Európsky ochranársky status SPEC4 – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S – vyhovujúci ochranársky status.

Biotop 
Je viazaný na teplomilné dubové lesy oblasti pahorkatín a nížinné lužné lesy s dubom.

Hniezdenie 
Hniezdi v apríli až júli raz ročne. Hniezdnu dutinu s okrúhlym vletovým otvorom s minimálnym priemerom  vytesávajú obaja rodičia, najmä však samec, umiestnenie býva od 1,5, najčastejšie 5 – 10, až 17 alebo príležitostne až . Hĺbka je 20 až , šírka . Samica znáša 5 až 6 bielych vajec, na ktorých sedia obaja rodičia 12 dní a mláďatá kŕmia tiež obaja rodičia na hniezde 2 týždne a potom ešte jeden týždeň.

Potrava 
Živia sa hmyzom nachádzajúcom sa na kôre a pod kôrou, rôzne vývojové štádiá chrobákov, mravcov a motýľov.

Ochrana 
Podobne ako ostatné ďatle si pre užitočnosť zaslúži ochranu. Treba šetriť hlavne hniezdne dutiny a staré zárasty a skupiny stromov.

Galéria

Referencie

Iné projekty

Externé odkazy 
 hlasová ukážka z projektu Českého rozhlasu Hlas na každý deň

Zdroj 

Žlnovité
Najmenej ohrozené druhy
Vtáky na Slovensku